Τόπος Τεχνών Χώρα

Μουσική παράσταση: Γιάννης Ζουγανέλης - Κώστας Τουρνάς: "Αχ καλοκαίρι!"
2025-08-27 21:30 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Αχ Καλοκαίρι! ή αλλιώς Καλοκαίρι μαζί!

Τότε που πρωτοβγήκαμε έφηβοι, να ανακαλύψουμε την ζωή, τους ανθρώπους, το ταίρι μας όπως λέει με νοσταλγία ο Κώστας Τουρνάς. Τα Καλοκαίρια ήταν το διάλειμμα μας από το τρέξιμο, τις έννοιες,τα προβλήματα…

Αχ Καλοκαίρι! ή αλλιώς Καλοκαίρι μαζί! Για να συναντηθούμε, να βγούμε απ’ το καβούκι μας… να τα πούμε, να θυμηθούμε, να χαρούμε, να γελάσουμε, να αγκαλιαστούμε, να φιληθούμε, να παρτάρουμε… υπόσχεται ο Γιάννης Ζουγανέλης.
Μια μουσική διαδραστική παράσταση με τις μεγάλες επιτυχίες του Κώστα Τουρνά, με το κέφι και το μπρίο του Γιάννη Ζουγανέλη για να γίνουμε όλοι μια μεγάλη παρέα και να απογειώσουμε τη διασκέδαση!

Αχ Καλοκαίρι! ή αλλιώς Καλοκαίρι μαζί!

Γιατί αξίζει να παρευρεθείτε;
➢ Γιατί… Έρωτας είναι ο Γιάννης!
➢ Γιατί θα ακούσετε τα διαχρονικά τραγούδια του Κώστα Τουρνά.
➢ Γιατί θα πέσει πολύ γέλιο.
➢ Γιατί θα το γλεντήσουμε.
➢ Για να βρεθούμε μεταξύ μας με ομοψυχία.
➢ Για να γίνουμε όλοι μια μεγάλη παρέα και να το θυμόμαστε.
➢ Γιατί θα γελάσει η καρδιά.
➢ Γιατί… αυτό δε χάνεται!

Τιμές εισιτηρίων:
Προπώληση: 17 €
Ταμείο: 20 €

Προπώληση εισιτηρίων:
more.com

Προπώληση εισιτηρίων και στα γραφεία του Φεστιβάλ Οίτης στη Λαμία (Αντιγόνης 7, δίπλα στο Δημοτικό Θέατρο, τηλ. 22310 43333) Δευτέρα με Παρασκευή και ώρες 10.00 έως 17.00.

Πληροφορίες / κρατήσεις: 2231043333 / 2231051075 / 6936995142 / 6936994980

ΑΝΑΒΑΛΛΕΤΑΙ - ΠΑΙΔΙΚΟ ΘΕΑΤΡΟ: “Ταξίδι στη χώρα με τους δύο ήλιους” από την Θεατρική Ομάδα Πασπαρτού
2025-08-28 21:30 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Η προγραμματισμένη για σήμερα Πέμπτη 28 Αυγούστου 2025 παράσταση ΑΝΑΒΑΛΛΕΤΑΙ. Η νέα ημερομηνία θα ανακοινωθεί σύντομα.

Η θεατρική ομάδα Πασπαρτού παρουσιάζει την παιδική παράσταση «Το ταξίδι στην χώρα με τους δυο ήλιους»
Υπόθεση:
Η Ηώ και ο Φοίβος είναι δυο αδέρφια που ξεκινάνε ένα ταξίδι με στόχο να ανακαλύψουν τη χώρα με τους δυο ήλιους. Οι μικροί εξερευνητές χωρίς να ειδοποιήσουν τους γονείς τους αρχίσουν μια περιπετειώδη διαδρομή αψηφώντας τους κινδύνους, περνώντας από πολλά μέρη και δοκιμασίες ώστε να φτάσουν στην χώρα της ευτυχίας. Μέσα από μικρά χωριά ηλικιωμένων ανθρώπων με υπερφυσικές δυνάμεις, μαγικά δάση, κακές μάγισσες, τεράστια ζώα, παραμυθένιους ήρωες και άλλα, οι δυο πρωταγωνιστές, καταφέρνουν να φτάσουν στο στόχο τους, να αντικρύσουν τη χώρα με τους δύο ήλιους. Ένα υπέροχο ταξίδι φαντασίας, μεταξύ πραγματικότητας και παραμυθιού, όπου τα παιδιά περπατάνε το δρόμο προς την ενηλικίωση, με γνώμονα τη γνώση, την εμπειρία και την ευτυχία.
Συντελεστές:
Συγγραφή θεατρικού κειμένου: Κατερίνα Χατζημαρκάκη
Σκηνοθεσία: Ηλίας Β. Παπαγιάννης
Μουσική: Κωνσταντίνα Κουκολίτσου – Βάσω Ψωφάκα
Σκηνικά/ Κοστούμια: Θεοδώρα Παπαδούλη
Δραματουργική επεξεργασία: Θεοδώρα Τσακνάκη – Θεοδώρα Παπαδούλη
Χορογραφίες: Κατερίνα Μπουνέλα
Αφίσα: Ιωάννα Λουίζα Παπαδάκη Μπαχούμα
Κατασκευές: Φωφώ Πασαλίδου
Φωτογραφίες: Χρήστος Βλάχος
Παίζουν οι ηθοποιοί: Κατερίνα Μπουνέλα, Ηλίας Παπαγιάννης, Βασίλης Σακκάς, Κατερίνα Χατζημαρκάκη.
Διάρκεια 60’
Τιμή εισιτηρίου: 10 ευρώ.
Προπώληση: 8 ευρώ.
Πληροφορίες: 6972976842

ΣΥΝΑΥΛΙΑ: ΚΟΥΠΕΣ BAND
2025-09-03 21:30 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Οι Κούπες είναι μία εξαμελής μπάντα που ακροβατεί ανάμεσα στο ροκ και την παράδοση.

Έχει στο ενεργητικό της τρία άλμπουμ. Στο πρώτο άλμπουμ συμμετείχε ο Άλκης Κεχαγιάς των Μέμφις. Στο δεύτερο άλμπουμ συμμετείχαν ο Νίκος Πορτοκάλογλου και η Τζώρτζια Κεφαλά των Μπλε.

Οι Κούπες ξεκίνησαν το 2018 περίπου και από τότε έχουν πολλά live στο ενεργητικό τους παρέα με καλλιτέχνες όπως ο Γ. Αγγελάκας Αλκίνοος Ιωαννίδης ,Γιάννης Χαρούλης, Νατάσα Μποφίλιου,Ματούλα Ζαμάνη,Ιουλία Καραπατάκη, Πάνος Βλάχος, Μαρίνα Σάττι, Κωστης Μαραβέγιας, Χατζηφραγκέτα, Γκιντίγκι, Vic, Planet of Zeus κ.ά.

Έχουν εμφανιστεί μεταξύ άλλων στο River Party στο Νεστόριο, στο Φεστιβάλ Πόζαρ, στις γιορτές Γης στη Βλάστη, στο Fiesta Voio, στο Balkan Fest στο WE, στο Helmos Mountain Festival, στο Voes Festival και στο Σταυρό Του Νότου, έχοντας αποκτήσει πολύ μεγάλη εμπειρία όσο αφορά τις λάιβ εμφανίσεις.

Στα live τους πέρα απ τα δικά τους κομμάτια ,παρουσιάζουν και πασίγνωστες διασκευές ,παιγμένες μ έναν ιδιαίτερο μοναδικό τρόπο που ξεσηκώνουν το ακροατήριο.

Απ τη μία το κλαρίνο και η γκάιντα να πρωταγωνιστούν και απ’ την άλλη οι ηλεκτρικές κιθάρες ,μαζί με το μπάσο και τα τύμπανα να γκρουβάρουν σε ροκ ρυθμούς ,σε παρακινούν να ακολουθήσεις αυτήν την μοναδική ενέργεια ,παρέα με την υπέροχη φωνή της Φρειδερίκης που είναι η νέα φωνή της μπάντας εδώ και περίπου δύο χρόνια.

Η μπάντα κυκλοφόρησε το Νοέμβριο του 2024 το τρίτο της ολοκληρωμένο δίσκο. Πρόκειται για το διπλό άλμπουμ με τίτλο “Αντάρα”, το οποίο περιέχει και ελληνικό αλλά και ξένο στίχο και έχει αποσπάσει πολύ θετικές κριτικές από το κοινό και τα ΜΜΕ.

Τιμές εισιτηρίων:
Προπώληση: 12 €
Ταμείο: 15 €

Πληροφορίες / κρατήσεις: 2231043333 / 6936995142 / 6936994980

ΒΙΝΤΕΟ

Live videos links:

https://www.youtube.com/watch?v=uX2auM-a8uQ (Λενιώ & Ικαριώτικος & Μερακλίνα – Σταυρός του Νότου)
https://www.youtube.com/watch?v=Nx4YQYeuAbc (Στης Πάργας τον ανήφορο – Κούπες – Σταυρός του Νότου)

https://www.facebook.com/koupestheband/videos/425312626176273 (Μαργούδι)

https://www.facebook.com/koupestheband/videos/750664416164170 ( Μιλώ για σένα)

https://www.youtube.com/watch?v=qhF3a3D8EWw (Απάνω Στη Τριανταφυλλιά – Κούπες – Σταυρός του Νότου)

Video clips :

Κούπες – Ψες είδια (Παραδοσιακό) / Pses eidia

https://www.youtube.com/watch?v=-u38MLvI-Rs

Κούπες – Το Μαργούδι

https://www.youtube.com/watch?v=bsYlh8DuvFs

Κούπες – Μεσσαρίτικος (Official Video)

https://www.youtube.com/watch?v=nMRmkQbcMQ8

Κούπες – Απάνω Στην Τριανταφυλλιά (Official Video)

https://www.youtube.com/watch?v=cQSmOccP-j4

Κούπες & Τζώρτζια Κεφαλά – Μη με κοιτάς στα μάτια (live)
https://www.youtube.com/watch?v=lrANbVjFSMI

Κούπες – Στης Πάργας τον ανήφορο

https://youtu.be/fASCq0QjTiE

Κούπες – Και ζαλίζομαι (Official video)

https://youtu.be/5jMIdrG42U0

Κούπες – Μη Με Κοιτάς Στα Μάτια (Ηπειρώτικο)
https://www.youtube.com/watch?v=oFGPfSi3EoY

Κούπες – Μη με λησμόνει (Official Video)

https://youtu.be/-kfm4msIefE

Κούπες & Τζώρτζια Κεφαλά – Τραβάω μπροστά (Official Lyric Video)

https://youtu.be/BwInYvtHXoQ

Κούπες & Νίκος Πορτοκάλογλου – Αύρα

https://youtu.be/DorOnguvKao

Κούπες – Μαύρα μου χελιδόνια (official video)

https://www.youtube.com/watch?v=8hPn6qz4MLA

Κούπες – Αντάρα
https://www.youtube.com/watch?v=C-cImsHB1_8

SΟCIAL MEDIA

Facebook Page
https://www.facebook.com/koupestheband/

Youtube channel

https://youtube.com/channel/UCW-U_JLhPOUbE82T_Y0EE2Q

Insta
https://www.instagram.com/koupesbandofficial/

Spotify :

https://open.spotify.com/artist/4dReLIF5yHwXvMMHGDVVcj

ΑΝΑΒΑΛΛΕΤΑΙ - Rous LIVE
2025-09-08 21:30 (Europe/Athens) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Η συναυλία του ΡΟΥΣ που είχε προγραμματιστεί για την Δευτέρα 8 Σεπτεμβρίου 2025, ΑΝΑΒΑΛΛΕΤΑΙ.
Η νέα ημερομηνία θα ανακοινωθεί σύντομα.

Διανύοντας την τέταρτη χρονιά από μια σειρά άκρως επιτυχημένων εμφανίσεων σε όλη τη χώρα, ο Γιώργος Ρους έρχεται στον Τόπο Τεχνών Χώρα, στα Λελέικα Υπάτης, τη Δευτέρα 8 Σεπτεμβρίου, για ένα μοναδικό μουσικό story telling, που θα μείνει αξέχαστο!
Πολυτάλαντος και ρομαντικός, γεμίζει κάθε φορά τη σκηνή με θετική ενέργεια, φέρνοντας το κοινό όχι μόνο κοντά, αλλά κάνοντας το να μετέχει κι αυτό σε μια μυσταγωγική μουσική εμπειρία. Η έμπνευση έρχεται μέσα από εικόνες της καθημερινότητας και κάθε του τραγούδι είναι μια ιστορία με ήρωες και πάθη που κεντρίζουν το ενδιαφέρον. Το αποτέλεσμα κάθε παράστασης είναι ένα μεγάλο «μαζί».
Συστήθηκε στο ευρύ κοινό ως Rous το 2010, μέσα από τη μεγάλη ραδιοφωνική επιτυχία «Εξαιρέσεις», που ανακηρύχθηκε τραγούδι της χρονιάς, δίνοντας του μία θέση ανάμεσα στους καλύτερους πρωτοεμφανιζόμενους καλλιτέχνες. Η συνέχεια ήταν όπως αναμενόταν δυνατή, με τραγούδια όπως το «Κόκκινο φως», οι «Μαριονέτες», το «Όλοι χορεύουν με την Κ», η «Ιδιαίτερη σχέση» και το «Λουλούδι του Δρόμου», που μας οδήγησαν πιο βαθιά στον κόσμο του, αποκαλύπτοντας έναν καλλιτέχνη με ξεχωριστό μουσικό στίγμα.
Έχει συνεργαστεί με σπουδαία ονόματα του ελληνικού τραγουδιού, τόσο στη σκηνή, όσο και ως τραγουδοποιός, όπως, Χάρις Αλεξίου, Γιάννης Κότσιρας, Χρήστος Θηβαίος κ.ά.

Management – Παραγωγή: Cricos

Τιμές εισιτηρίων:
Προπώληση: 10 €
Ταμείο: 13 €

Πληροφορίες / κρατήσεις: 2231043333 / 6936995142 / 6936994980

Θέατρο: "Χόρεψέ με πατέρα" - Με τον Γιώργο Αρμένη και την Κατερίνα Αντωνιάδου
2025-09-12 21:00 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
«ΧΟΡΕΨΕ ΜΕ ΠΑΤΕΡΑ»
Με τον Γιώργο Αρμένη και την Κατερίνα Αντωνιάδου

ΠΑΡΑΣΚΕΥΗ 12 ΣΕΠΤΕΜΒΡΙΟΥ ΣΤΙΣ 21.15

ΤΗΣ ΚΑΤΕΡΙΝΑΣ ΑΝΤΩΝΙΑΔΟΥ-ΣΚΗΝΟΘΕΣΙΑ ΓΙΩΡΓΟΣ ΑΡΜΕΝΗΣ
ΠΡΩΤΑΓΩΝΙΣΤΟΥΝ: ΓΙΩΡΓΟΣ ΑΡΜΕΝΗΣ & ΚΑΤΕΡΙΝΑ ΑΝΤΩΝΙΑΔΟΥ

Λίγα λόγια για το έργο:
Ένας πατέρας με άνοια και η υστερική κόρη του, προσπαθούν μάταια να
επικοινωνήσουν. Ο καθένας μέσα από την δική του διαταραχή, πάλλεται μέσα του, αναζητώντας την προσωπική του λύτρωση.

Η κόρη έχει αφιερωθεί ολοκληρωτικά στον πατέρα της. Τον επισκέπτεται καθημερινά, τον φροντίζει, έχει την απόλυτη ευθύνη του. Έχει παραμερίσει εντελώς την ζωή της. Αυτή η μέρα που εξελίσσεται, είναι και η μέρα έξαρσης του πατέρα. Δεν την αναγνωρίζει. Ο ίδιος, προσκολλημένος σε ένα σταματημένο ρολόι, περιορίζεται σε επαναλαμβανόμενα μοτίβα, αρνούμενος πεισματικά την αλήθεια. Αρνείται τα παιδιά του, αρνείται την δουλειά που υπηρέτησε, αρνείται την ανικανότητά του να αυτοεξυπηρετηθεί.

Παρά τις υστερικές πιέσεις που δέχεται από την κόρη του, φαίνεται να υπεκφεύγει συνεχώς από την πραγματικότητα – ή τουλάχιστον έτσι σκέφτεται το μπερδεμένο μυαλό της κόρης.
Μη μπορώντας κι αυτή να επικοινωνήσει με την νέα πραγματικότητα, χάνεται. Ανίκανη πλέον να διαχειριστεί και την προ πολλού, κατεστραμμένη σχέση με τον πατέρα της, αλλά κυρίως την σχέση της με τον εαυτό της, μπερδεύεται. Μπερδεύεται και κατηγορεί. Φτάνει στο σημείο να αμφισβητήσει την άνοια του πατέρα της, τρομοκρατώντας τον και
φωνάζοντάς του “Δεν σε πιστεύω! Ένα παιχνίδι είναι αυτό που κάνεις”! Πάντα μέσα από την θέση του θύματος, προσκολλημένη στο παρελθόν της, το άμεσα εμπλεκόμενο με τον πατέρα της, το αναπολεί, πυροδοτώντας μνήμες άγριες και τον παρασέρνει σε έναν βίαιο χορό αισθήσεων και παραισθήσεων.

Η επικοινωνία είναι ένα χαμένο παιχνίδι. Η κατανόηση και από τις δύο πλευρές
ανύπαρκτη και το εγώ του κάθε ήρωα είναι τόσο μεγάλο, που δεν αφήνει περιθώρια να δούνε πέρα από τη μύτη τους. Η άνοια και η υστερία προχωρούν, ασφυκτικά δεμένες, με άρρωστα βήματα, που τα μισά τρεκλίζουν προς αριστερά και τα άλλα μισά προς τα δεξιά.
Προορισμός δεν υπάρχει. Πάνε και οι δυο, όπου φυσάει ο άνεμος. Ένα απόγευμα. Μια παραληρηματική ημέρα, που η κάθε επόμενη μέρα, έπεται μιας άλλης, που τίποτα δεν αλλάζει.

Πάντα μέσα από ένα χιούμορ, πάντα μέσα από ένα γέλιο, πάντα μέσα από έναν κλαυσίγελο, ένα απόγευμα, πατέρας και κόρη συναντιούνται και κοιτάζονται με βλέφαρα κλεισμένα.

Τιμές εισιτηρίων:
Γενική είσοδος: 17 ευρώ
Mειωμένο: 15 ευρώ (Φοιτητές , Άνεργοι, ΑΜΕΑ)

Προπώληση :
Τicketservices.gr
https://www.ticketservices.gr/event/periodia-xorepse-me-patera/
Kρατήσεις στο 2311219978 / 6936915422

Προπώληση εισιτηρίων και στα γραφεία του Φεστιβάλ Οίτης στη Λαμία (Αντιγόνης 7, δίπλα στο Δημοτικό Θέατρο, τηλ. 22310 43333) Δευτέρα με Παρασκευή και ώρες 10.00 έως 17.00.

Λαϊκό γλέντι για καλό σκοπό με την Καίτη Κουλλιά και την ορχήστρα της
2025-09-26 21:00 (Europe/Athens) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Ο Σύλλογος Πλημμυροπαθών και Αλληλέγγυων Πολιτών Λαμίας καλεί σε παραδοσιακό και ρεμπέτικο γλέντι με την Καίτη Κουλλιά σε έντεχνα, παραδοσιακά, νησιώτικα τραγούδια, την Παρασκευή 26 Σεπτεμβρίου 2025 στον Τόπο Τεχνών Χώρα.

Συμμετέχουν:
Γιώργος Παπαδόπουλος – τραγούδι, κιθάρα
Αγγέλικα Παπανικολάου – ακορντεόν
Γεωργία Μαρίνη – βιολί

Συμμετέχει η ρεμπέτικη κομπανία του Σπύρου Κουτρούμπα

Τιμή εισιτηρίου: 10 ευρώ
Τηλέφωνο κρατήσεων: 2231051075

Τα έσοδα θα διατεθούν για οικονομική ενίσχυση του δικαστικού αγώνα των πλημμυροπαθών

Ο “Σύλλογος Πλημμυροπαθών και Αλληλέγγυων Πολιτών Λαμίας” ιδρύθηκε έχοντας πολλαπλούς σκοπούς στο καταστατικό του όπως είναι: η ενημέρωση των πολιτών για επερχόμενους κινδύνους, ο εντοπισμός των αιτιών που ενδέχεται να προκαλέσουν καταστροφικές πλημμύρες, οι παρεμβάσεις προς όλους τους υπεύθυνους που με έργα ή παραλείψεις τους προκαλούν καταστροφές σε περιουσίες ή θέτουν σε κίνδυνο ανθρώπινες ζωές , η στήριξη δικαστικών αγώνων πλημμυροπαθών για τιμωρία των ενόχων, αποζημίωση των πληγέντων και αποκατάσταση της υδραυλικής λειτουργίας της κοιλάδας απορροής του Σπερχειού. Ο αγώνας που ξεκίνησε μετά την καταστροφή του Δεκέμβρη του 2021 έχει φτάσει σε δυσθεώρητο, για την οικονομική κατάσταση των πληγέντων, κόστος.
Με την εκδήλωση που προγραμματίστηκε για τις 26 Σεπτέμβρη στη “Χώρα” ελπίζουμε οι πολίτες της Λαμίας να στηρίξουν αυτόν τον αγώνα και ταυτόχρονα να περάσουν ένα αξέχαστο βράδυ.

"Ειρήνη" του Αριστοφάνη - Παράσταση κουκλοθεάτρου από τους Παραμυθομικρούληδες
2025-10-12 11:00 (Europe/Athens) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Οι Παραμυθομικρούληδες παρουσιάζουν την αγαπημένη τους παράσταση, μια ξεχωριστή διασκευή για μικρούς και μεγάλους.
Η αρχαία κωμωδία του Αριστοφάνη συναντά τη φαντασία του θεάτρου κούκλας αλλά και σκιών, με εικόνες, χρώματα, μουσική και μπόλικη όμορφη διάθεση.

Ο Τρυγαίος, καβάλα σ’ ένα τεράστιο σκαθάρι, φτάνει ως τον ουρανό για να ελευθερώσει την Ειρήνη που είναι αιχμάλωτη.
Μια ιστορία γεμάτη χιούμορ, ποίηση και ελπίδα, που μιλά για την ανάγκη του ανθρώπου να ξαναβρεί την ηρεμία, τη χαρά και τη συνύπαρξη.

Κυριακή 12 ΟκτωβρίουΏρα: 11:00 π.μ.
Γενική Είσοδος: 7€
Ισχύουν εκπτώσεις για πολύτεκνους – ΑΜΕΑ

Η προπώληση έχει ξεκινήσει:Ηλεκτρονικά στο more. com by viva: https://www.more.com/…/theater/eirini-tou-aristofani-3/
Σημείο προπώλησης στη Λαμία: ΝextPrint – Θεμιστοκλέους 6

Πληροφορίες & κρατήσεις στα τηλέφωνα: 22310-39999 & 6973781400

Ελάτε να ταξιδέψουμε μαζί, γιατί η Ειρήνη πάντα επιστρέφει εκεί που την περιμένουν!

Ιφιγένεια Ιωάννου & Eivala band - Από τη Σμύρνη και την Ανατολή στο σήμερα
2025-11-28 21:30 (Europe/Athens) | Φθιώτιδας
Η ορχήστρα Eivala band παρουσιάζει μια ξεχωριστή μουσική βραδιά, όπου οι μελωδίες της Σμύρνης και της Ανατολής και τα τραγούδια που σφράγισαν ολόκληρο τον 20ό αιώνα συναντούν το σήμερα. Μια συναυλία–ταξίδι που φέρνει στο φως την παράδοση, την αυθεντικότητα και τη διαχρονική γοητεία της μουσικής του τόπου μας.

Το πρόγραμμα περιλαμβάνει σμυρναίικα και ανατολίτικα τραγούδια, παραδοσιακές μελωδίες, αλλά και σύγχρονες αποχρώσεις, αποκαλύπτοντας τον διάλογο της μουσικής με την ιστορία και τον πολιτισμό.
Η ορχήστρα Eivala band, με ιδιαίτερο χρώμα και ξεχωριστές ενορχηστρώσεις, συνεχίζει την πορεία της με στόχο να αναδείξει τη δύναμη της μουσικής ως ζωντανή αφήγηση και γιορτή!
Plus Info: Η λέξη «eivala» (έϊ-βαλά) είναι πιθανότατα αραβικής προέλευσης από το eyvallah που σε ελεύθερη μετάφραση σημαίνει «ευχαριστώ» ή «στο καλό, ώρα καλή» ή από το ivi- allah που σημαίνει «καλά Θεέ μου».
Πέρασε στην τουρκική γλώσσα και χρησιμοποιήθηκε από τους Έλληνες της Μικράς Ασίας και της Σμύρνης. Είναι μια λέξη που δείχνει ότι αυτός που το λέει είναι ευγνώμων ή είναι πολύ χαρούμενος για κάτι.

Ιφιγένεια Ιωάννου – τραγούδι, κανονάκι
Θανάσης Βαλάσκας – τραγούδι, κρουστά
Σάκης Καρακώστας – βιολί
Παναγιώτης Λοϊζου – ούτι
Πέτρος Παπαγεωργίου – κρουστά
Θοδωρής Μαραϊδώνης – κοντραμπάσο

Τιμές εισιτηρίων:
Προπώληση: 12 €
Ταμείο: 15 €

Πληροφορίες / κρατήσεις: 2231051075

Δημήτρης Μπάκουλης – Αλεξάνδρα Γκουντούλια "Ντουετάκι"
2025-12-20 21:30 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Συναντήθηκαν πρώτη φορά στη σκηνή της Απανεμιάς. Είπαν τραγούδια που ετοιμάζει η Αλεξάνδρα, είπαν τραγούδια του Δημήτρη, είπαν λαϊκά μπλουζ και μπλουζ λαϊκά. Αποφάσισαν να περιοδεύσουν μαζί.

Το σύμπαν του Δημήτρη Μπάκουλη, προσωπική και ευρύτερη ελληνική δισκογραφία, παλιότερη αλλά και νέα, όλα μαζί ενωμένα με την αόρατη κλωστή από την οποία πλέκονται τα τραγούδια και οι ιστορίες τους, που θα μας παρουσιάσουν ζωντανά.
Ο Δημήτρης Μπάκουλης είναι ένας δημιουργικός και μάχιμος τραγουδοποιός της νεότερης γενιάς. Τα τελευταία χρόνια, όλο και περισσότερο έρχεται στην επικαιρότητα με τραγούδια του που ηχογραφεί και τα παρουσιάζει στις ζωντανές εμφανίσεις του.
Η Αλεξάνδρα Γκουντούλια κυκλοφόρησε πρόσφατα το πρώτο της άλμπουμ με τίτλο “Mascaron” με 11 τραγούδια που έγραψε γι αυτήν ο καταξιωμένος τραγουδοποιός, Νίκος Ζούδιαρης.

Δημήτρης Μπάκουλης: κιθάρες, λούπες, τραγούδι
Αλεξάνδρα Γκουντούλια: τραγούδι

Τιμές εισιτηρίων:
Προπώληση: 12 €
Ταμείο: 15 €

Πληροφορίες / κρατήσεις: 22310 51075

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

Παράσταση κουκλοθέατρου: «Η Μαντάμ Παγομουρίτσα και το Αστέρι των Χριστουγέννων»
2025-12-21 12:00 (Europe/Athens) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Η Παιδική Σκηνή Παραμυθομικρούληδες παρουσιάζει την χριστουγεννιάτικη παράσταση κουκλοθέατρου:

«Η Μαντάμ Παγομουρίτσα και το Αστέρι των Χριστουγέννων»
Λίγα λόγια για το έργο
Στο Αστεροχωριό, όλα είναι έτοιμα για την πιο λαμπερή γιορτή του χρόνου! Οι κάτοικοι, ξωτικά, άνθρωποι και ζωάκια, συγκεντρώνονται με ενθουσιασμό γύρω από το τεράστιο χριστουγεννιάτικο δέντρο για να ανάψουν το Αστέρι των Χριστουγέννων και να ξεκινήσει η γιορτινή περίοδος. Όμως, λίγο πριν την τελετή έναρξης, το Αστέρι εξαφανίζεται μυστηριωδώς!
Πίσω από αυτή την κλοπή κρύβεται η Μαντάμ Παγομουρίτσα και ο απρόσεκτος βοηθός της, ο Πίγκο ο πιγκουίνος. Τα αγαπημένα ξωτικά του χωριού, ο γεμάτος ενέργεια Ζαχαρίτσας και ο ονειροπόλος Μελούλης, αναλαμβάνουν μια σημαντική αποστολή: να βρουν τη Μαντάμ Παγομουρίτσα και να φέρουν πίσω το Αστέρι, σώζοντας έτσι τα Χριστούγεννα.
Σε αυτό το συναρπαστικό ταξίδι, τα παιδιά δεν είναι απλοί θεατές, αλλά οι μικροί ήρωες της ιστορίας! Μέσα από διαδραστικά παιχνίδια και θεατρικές δράσεις, συμμετέχουν ενεργά στην πλοκή, βοηθώντας τα ξωτικά να ξεπεράσουν τις προκλήσεις και να ανακαλύψουν το αληθινό νόημα των Χριστουγέννων.
Η παράσταση ζωντανεύει μέσα από την αρμονική συνύπαξη του παιδικού θεάτρου με τους ηθοποιούς, του κουκλοθέατρου με τις εντυπωσιακές κούκλες και των διασκεδαστικών θεατρικών παιχνιδιών που κρατούν αμείωτο το ενδιαφέρον των παιδιών.
Θα καταφέρουν άραγε τα παιδιά, παρέα με τον Ζαχαρίτσα και τον Μελούλη, να φέρουν πίσω το Αστέρι των Χριστουγέννων;

Κείμενο/Σκηνοθεσία: Κωνσταντίνος Τσιμπούκας /Δήμητρα Χατζηνικολάου
Ηθοποιοί/Εμψυχωτές κούκλας: Κωνσταντίνος Τσιμπούκας /Δήμητρα Χατζηνικολάου
ΣΥΝΤΕΛΕΣΤΕΣ:

Επιμέλεια κειμένου: Δρ. Αναστασία Καπατζιά [Παιδοψυχολόγος Α.Π.Θ]

Κατασκευή κούκλας: Βάσω Καλαργύρου
Μουσική επιμέλεια: Κωνσταντίνος Τσιμπούκας
Ζωγραφική/Σχεδιασμός σκηνικών: Αναστασία Καρπέτα
Κάμερα/Μοντάζ/Φωτογραφία: Άκης Λούκας Films
Σκηνοθεσία Trailer: Εύη Σταματίου
Σχεδιασμός αφίσας: Χρήστος Τασούλας

Κατάλληλο για παιδιά από 2 – 102 ετών!
Διάρκεια παράστασης: Περίπου 50 λεπτά.

Πληροφορίες & κρατήσεις στα τηλέφωνα: 22310-39999 & 6973781400
Email: mikroulides.info@gmail.com

Γενική είσοδος: 7€
Ισχύουν εκπτώσεις για πολύτεκνους-ΑΜΕΑ

Το φετινό Χριστουγεννιάτικο Ρεβεγιόν στη "Χώρα", θα στολίσουν μουσικά οι Μπαμπατζάνες
2025-12-24 21:30 (Europe/Athens) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Την Παραμονή Χριστουγέννων, Τετάρτη 24 Δεκεμβρίου 2025, στο Ρεβεγιόν της Χώρας το γλέντι θα έχει Μπαμπατζάνες ενώ το φαγητό θα έχει τα εξής:

– Κοτόσουπα αυγολέμονο
– Τούρτα τυριών με παξιμάδι κρίθινο, ανθότυρο, κατίκι Δομοκού, ντοματίνια, δεντρολίβανο και τριμμένο κελυφωτό φιστίκι Μάκρης
– Χριστουγεννιάτικη πράσινη σαλάτα με ξηρούς καρπούς, αποξηραμένα φρούτα και ρόδι
– Κλέφτικο στη λαδόκολλα με κρεατικά, τυριά, και λαχανικά
Και για επιδόρπιο
– Τούρτα σοκολατίνα με Πάβλοβες
Τιμή 35 ευρώ κατ’ άτομο (στην τιμή συμπεριλαμβάνεται ένα μπουκάλι κρασί ανά 4 άτομα)
Πληροφορίες κρατήσεις στο 2231051075

Το φετινό Χριστουγεννιάτικο Ρεβεγιόν του Τόπου Τεχνών ‘’Χώρα’’, θα στολίσουν μουσικά οι Μπαμπατζάνες.
Το μουσικό σχήμα από τη Λαμία που δραστηριοποιείται κυρίως στην Αθήνα, επισκέπτεται τα Λελέικα Υπάτης και υπόσχεται να σας ταξιδέψει σε κάθε άκρη της Ελλάδας με εορταστική διάθεση και ένα μοναδικό πρόγραμμα σύγχρονων και παραδοσιακών τραγουδιών.
*Κρίνονται απαραίτητες η όρεξη και η διάθεση για τραγούδι και χορό.
Μπαμπατζάνες:
Χρήστος Αντωνίου – Κιθάρα / Τραγούδι
Δημήτρης Ζαγγανάς – Μπουζούκι / Ακορντεόν / Τραγούδι
Ανέστης Τσιαρτσιανίδης – Βιολί / Τραγούδι

Μπαμπατζάνα: (η) θηλ. η αυτόνομη και εύσωμη, τροφαντή ή καμπυλόγραμμη γυναίκα με πλούσια σωματικά προσόντα.

Οι Χαΐνηδες live στη "Χώρα"
2025-12-26 21:30 (Europe/Athens) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Οι «παρέες» ήταν πάντα οι βιότοποι που εκκολάπτονταν η Τέχνη, η Επανάσταση, ο Έρωτας, η Ελευθερία. Γι’ αυτό το λόγο τα ολοκληρωτικά καθεστώτα απαγόρευαν το ‘συνέρχεσθαι’.

Σήμερα δεν χρειάζεται η απαγόρευση. Καθένας , καταθλιμμένος και χρονοκυνηγημένος, ζει σε ένα ατομικό κέλυφος που δεν χωρεί κανέναν άλλον.
Οι Χαΐνηδες δεν είναι απλά η φαντασίωση μιας παρέας, ένα συγκρότημα ή μια κολεκτίβα.
Είναι ένα μήνυμα σ’ ένα μπουκάλι, για τις επόμενες γενιές.
Είναι μια μικρή κιβωτός κοινοτισμού, που οι παραστάσεις της είναι τελετουργίες και η μουσική της απλώνεται από τον ψίθυρο στην κραυγή και από την μυσταγωγία στην έκσταση.

Παίζουν και τραγουδούν:
Δημήτρης Αποστολάκης: λύρα, τραγούδι
Μιχάλης Γαλάνης : ντραμς
Δημήτρης Ζαχαριουδάκης: κιθάρα , τραγούδι
Γιώργος Κωνσταντίνου: μπάσο, φωνητικά
Δημήτρης Μπρέντας: γκάιντα, κλαρίνο, καβάλ, φλογέρα
Μιχάλης Νικόπουλος: λαούτο, μπουζούκι, μαντολίνο, τραγούδι
Αγγελική Σύρκου: τραγούδι

Τιμές εισιτηρίων:
Προπώληση: 15 €
Ταμείο: 18 €

Πληροφορίες / κρατήσεις: 22310 51075

"Ο Ζαχαράκης" - Δραματοποιημένη αφήγηση και εργαστήρι για παιδιά
2025-12-28 12:00 (Europe/Athens) | Φθιώτιδας
Απο μάγισσα φτιαγμένος,
ζαχαροκαντιοζυμωμένος
Από μυστικά συστατικά φτιαγμένος
Γίνεται σύζυγος ταιριαστός
O Zαχαράκης ο γλυκός.

Ερχόμαστε στον Τόπο Τεχνών “Χώρα” να ζωντανέψουμε ένα λαϊκό παραμύθι- ίσως ξεχασμένο- από την Ήπειρο.

Ελάτε να γλυκάνουμε τις καρδιές μας, παραμονές του νέου έτους, όπως γινότανε παλιά, μέσα από φαγητο-ιστορίες!

Θα ακολουθήσει εργαστήρι για παιδιά.”

με την ομάδα Γη-ρίζεις Παραμηθεύοντας

Σοφία Γραμματίκα
Κρυσταλλία Μαντζίκη
Πηνελόπη Μητσακάκη

Είσοδος: 8€/παιδί, +5€ για αδέρφια
Πληροφορίες / κρατήσεις: 6942885007

Μαρία Παπαγεωργίου LIVE: «2 In Loop»
2025-12-29 21:30 (Europe/Athens) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Η Μαρία Παπαγεωργίου, ύστερα από 15 χρόνια ιδιαίτερης και απόλυτα προσωπικής διαδρομής και επιλογών, που την καθιέρωσαν ως μία από τις σπουδαιότερες ερμηνεύτριες του τραγουδιού του σήμερα – και του τραγουδιού που θα έρθει, ταξιδεύει σε επιλεγμένους χώρους στην Ελλάδα, με το ιδιαίτερο project «2 In Loop» .

Δύο μουσικοί επί σκηνής, μία εξερεύνηση απρόσμενων ηχητικών τοπίων που μεγιστοποιείται μέσα από την δημιουργία loops, μπασογραμμών και κρουστών και ολοκληρώνεται μέσα από τον συντονισμό διαφόρων μουσικών οργάνων επί σκηνής, οδηγώντας επί της ουσίας όλους μας στην κατανόηση του ελάχιστου εαυτού μας.
Με την ικανότητα της στις νέες αναγνώσεις αγαπημένων τραγουδιών μέσα από την ευρύτερη έννοια της μουσικότητας, η Μαρία δημιουργεί ένα σπάνιο ηχητικό περιβάλλον, όπου πλέκονται οι δεκαετίες, οι γλώσσες, οι τραγουδοποιοί και οι ιστορίες τους και μας προσκαλεί σε μια μυσταγωγική παράσταση, γεμάτη από τη συγκίνηση της τέχνης της.
Να γυρίζεις — αὐτό εἶναι το θαῦμα -—
να γυρίζεις στην καλή πλευρά σου.
Κόψε ἕνα τραγούδι ἀπ᾿ τ᾿ ἄνθη
με δάχτυλα νοσταλγικά.
Να γυρίζεις — αὐτό εἶναι το θαῦμα.
Νίκος Καρούζος

Η συνάντησή της με τον Μίκη Θεοδωράκη και τον Θάνο Μικρούτσικο, η καρμική σύνδεσή της με τον Παύλο Παυλίδη, η αγάπη της για τον Τζίμη Πανούση και τα Διάφανα Κρίνα και ο σεβασμός της για τους παραδοσιακούς σκοπούς, συνθέτουν μια παράσταση προσωπική και γοητευτική, φτιαγμένη από τις καθηλωτικές ερμηνείες της, την αφοπλιστική της ειλικρίνεια και εκείνη τη σπάνια και οικεία ατμόσφαιρα που καταφέρνει εδώ και χρόνια να δημιουργεί με συνέπεια στα live της.

Παίζουν επί σκηνής :
Μαρία Παπαγεωργίου | κιθάρα , loops , davul, handpans
Γιώργος Θεοδωρόπουλος | synths

Ήχος: Ανδρέας Κουταλάς
Artwork αφίσας: Κωνσταντίνος Γεωργαντάς
Φωτογραφίες: Άκης Χρήστου
Management-Παραγωγή: PROSPERO, www.prospero.com.gr

Τιμές εισιτηρίων:
Προπώληση: 15 €
Ταμείο: 18 €

Πληροφορίες / κρατήσεις: 22310 51075

Πρωτοχρονιά σε Ρεμπετάδικο με τον Αντώνη Αινήτη
2026-01-01 21:30 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Το βράδυ της Πρωτοχρονιάς θα το περάσουμε σε… ρεμπετάδικο! Παρέα με τον Αντώνη Αινήτη και σπουδαίους μουσικούς θα σεργιανίσουμε στους δρόμους του Ρεμπέτικου & του καλού Λαϊκού τραγουδιού

ΑΝΤΩΝΗΣ ΑΙΝΗΤΗΣ Τραγουδι – ΜπουζουκιΓΙΩΡΓΟΣ ΚΟΥΤΟΥΛΑΚΗΣ Τραγουδι – ΜπουζουκιΕΒΕΛΙΝΑ ΑΓΓΈΛΟΥ ΤραγουδιΔΗΜΗΤΡΗΣ ΚΟΥΚΟΥΛΙΤΑΚΗΣ Κιθάρα – Τραγουδι
Στην βραδιά θα ακουστούν τραγούδια Ελλήνων συνθετών ( Βαμβακάρης, Χατζηχρήστος, Παπαϊωάννου, Μητσακης, Τσιτσάνης κ. α.) από τα πρώιμα έως τα νεώτερα χρόνια της χρυσής εποχής του λαϊκού τραγουδιού.

Τιμή Εισόδου 20 ευρώ

Πληροφορίες / κρατήσεις: 22310 51075

Βάσια Βουγιουκλή – “Kaimaki”
2026-01-03 21:30 (Europe/Athens) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Η Βάσια Βουγιουκλή μάς προσκαλεί στον Τόπο Τεχνών «Χώρα» το Σάββατο 3 Ιανουαρίου 2026, να μας μυήσει στον ιδιαίτερο ήχο της – με ρίζες στην παράδοση, σύγχρονη ματιά και έντονο ethnic χαρακτήρα.

Με πολυετή θητεία ως μουσικός και τραγουδίστρια και λίγο μετά την κυκλοφορία του πρώτου προσωπικού της άλμπουμ «Kaimaki», η Βάσια Βουγιουκλή παρουσιάζει ένα ηχητικό μωσαϊκό όπου η Ανατολή συναντά τη Δύση. Με το ούτι, τη φωνή της και μια εξαιρετική ομάδα μουσικών στο πλευρό της, περνάει με άνεση από το σμυρνέικο στο σύγχρονο τραγούδι, παρουσιάζοντας απρόσμενες διασκευές, όπως τα «Τι σε μέλλει εσένανε», «Μες τα δυο της μάτια», «Desert Rain», «Δεν πιστεύω σ’ αγάπες κι έρωτες» και πολλά άλλα. Δημιουργεί έτσι ένα ηχητικό τοπίο, όπου ο ακροατής απολαμβάνει το χαρμάνι μιας οικουμενικής μουσικής ατμόσφαιρας που μαγνητίζει και συνεπαίρνει!
Μαζί με την Βάσια Βουγιουκλή στο τραγούδι ο Παναγιώτης Παπασίνος.
Παίζουν οι μουσικοί:

Απόστολος Καλτσάς – ηλεκτρικό μπάσο
Βαγγέλης Κoτζάμπασης – τύμπανα
Δημήτρης Παπαλάμπρου – ηλεκτρική κιθάρα

Λίγα λόγια για την Βάσια Βουγιουκλή
Η Βάσια Βουγιουκλή έχει χαράξει μια πολύπλευρη διαδρομή που ισορροπεί ανάμεσα στην παραδοσιακή μουσική, τη world σκηνή και τον κλασικό χορό.
Είναι κάτοχος διπλώματος Βυζαντινής Μουσικής, έχει σπουδάσει Μουσικολογία και έχει πάρει Μεταπτυχιακό Τίτλο Σπουδών από το ΕΚΠΑ στην Ερμηνεία Παραδοσιακής Μουσικής, με κατεύθυνση το Ούτι. Παράλληλα, αποφοίτησε από την Μουσική Ακαδημία της Σόφιας, τμήμα Παιδαγωγικής Μπαλέτου.
Έχει συνεργαστεί με σημαντικούς δημιουργούς όπως οι Π. Δουρδουμπάκης, Ν. Ζιώγαλας, Π. Βαγιόπουλος και Γ. Νικολάου, ενώ έχει εμφανιστεί σε μεγάλες μουσικές σκηνές της Αθήνας (Σταυρός του Νότου, Σφίγγα, Γυάλινο Μουσικό θέατρο) και σε φεστιβάλ, όπως το Melitzazz στο Λεωνίδιο και το Fougaro στο Ναύπλιο. Έχει παρουσιάσει προσωπικά μουσικά projects όπως οι «Δρόμοι του Γυρισμού», «Ανατολικά της Δύσης» και «Το Φαινόμενο της Πεταλούδας», ενώ το 2022 συμπρωταγωνίστησε στην παράσταση «Γράμμα απ’ τη Μικρά Ασία» του Γιώργου Χριστοδούλου. Το 2024 δημιούργησε την παράσταση «Στο Μυαλό του Νίκου Ξυδάκη» μαζί με τον Απόστολο Καλτσά στο μπάσο, σε κείμενα του Νίκου Κολλάρου και μουσική επιμέλεια του ίδιου του συνθέτη.
Τον Μάρτιο του 2025 κυκλοφόρησε το πρώτο της προσωπικό άλμπουμ «Kaimaki» από το Ogdoo Music Group, όπου γνωστά σμυρνέικα τραγούδια επανασυστήνονται μέσα από το πρίσμα της world music σκηνής, συνδυάζοντας το παλιό με το σύγχρονο με ιδιαίτερη τόλμη και ευαισθησία.
Τιμές εισιτηρίων:
Προπώληση: 12 €
Ταμείο: 15 €

Πληροφορίες / κρατήσεις: 22310 51075

Συναυλία: Ross Daly & Κέλυ Θωμά
2026-01-09 21:30 (Europe/Athens) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Ο Ross Daly και η Κέλυ Θωμά αποτελούν ένα ιδιότυπο και μάλλον μοναδικό ντουέτο. Στο επίκεντρο της δουλειάς τους βρίσκεται μια μορφή λύρας, βασισμένη στο παραδοσιακό κρητικό πρότυπο, αλλά με σημαντικές τροποποιήσεις· ανάμεσά τους και η προσθήκη 22 συμπαθητικών χορδών. Το όργανο αυτό σχεδιάστηκε για πρώτη φορά το 1991 από τον Ross Daly σε συνεργασία με τον καταξιωμένο οργανοποιό Νικόλαο Μπρα.

Εξίσου κεντρικό στοιχείο στη χροιά του ντουέτου είναι και το Nak Tarhu, ένα σύγχρονο δημιούργημα που προκύπτει από τη συνεργασία του Ross Daly με τον Αυστραλό οργανοποιό Peter Biffin. Ένα όργανο με βαθύ, αιθέριο ήχο, συγγενικό προς εκείνον της λύρας. Η μουσική όμως που παίζουν οι δύο αυτοί καλλιτέχνες δεν ανήκει σε καμία συγκεκριμένη παράδοση. Αντιθέτως, αντλεί την έμπνευσή της από ένα ευρύ φάσμα αρχέγονων και διαχρονικών μουσικών παραδόσεων του ευρύτερου χώρου της τροπικής (modal) μουσικής.

Όλα αυτά τα στοιχεία ενσωματώνονται σε ένα νέο μουσικό είδος, το οποίο ο Ross Daly ονομάζει Σύγχρονη Τροπική Μουσική. Παρ’ όλα αυτά, το είδος αυτό ελάχιστη σχέση έχει με ό,τι συνήθως εννοούμε λέγοντας «σύγχρονη μουσική». Ο ήχος του μοιάζει να υπερβαίνει τον χρόνο, να αιωρείται ανάμεσα σε κάτι που θα μπορούσε να είχε παιχτεί πριν από αιώνες ή σε κάτι που ίσως ανήκει σε ένα μακρινό μέλλον.

Ο Ross Daly και η Kelly Thoma, βαθιά εμποτισμένοι από την πίστη τους στον υπερπροσωπικό και υπερβατικό χαρακτήρα των αρχέτυπων τροπικών παραδόσεων της Ανατολής, μελέτησαν σε βάθος πολλές από αυτές δίπλα σε ορισμένους από τους σπουδαιότερους δασκάλους του κόσμου. Η γνώση που αποκόμισαν ενσωματώνεται στις δικές τους συνθέσεις, οι οποίες αντανακλούν την προσωπική τους αντίληψη για την ιερή φύση της μουσικής τέχνης.

Τιμές εισιτηρίων:
Προπώληση: 15 €
Ταμείο: 18 €

Πληροφορίες στα 2231051075 και 6936994980

Μεσημεριανό γλέντι με τα "Ματζούνια"
2026-01-11 14:00 (Europe/Athens) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Η τετραμελής κομπανία σχηματίστηκε το 2017 στην Αθήνα, αν και τα μέλη της κατάγονται από διάφορα μέρη της Ελλάδας.

Δάφνη Παπαστρατή – κλαρίνο, φωνήΘάνος Γεωργόπουλος – βιολί, φωνήΔημήτρης Αθανασόπουλος – λαούτη, φωνήΚατερίνα Ελευθερίου – κρουστά, φωνή

Η Δάφνη (κλαρίνο), ο Δημήτρης (λαούτο, τσαμπούνα), η Κατερίνα (ντέφι, νταούλι και τουμπάκι) και ο Θάνος (βιολί) έχουν ιδιαίτερη αδυναμία στους ήχους της Ηπείρου, αν και το μουσικό τους ρεπερτόριο περιλαμβάνει πάντα μουσικές της Θεσσαλίας, της Μακεδονίας, της Θράκης, του Μοριά και των Κυκλάδων καθώς και δικές τους δημιουργίες. Οι τέσσερις φωνές εναλλάσσονται και ανακατεύονται συνεχώς με αντιφωνίες, διφωνίες και πολυφωνίες.

Έχουν κυκλοφορήσει τρεις δίσκους: «Στο πηγάδι του Αγγλία» (2020), «Ζωντανά στην Αθήνα» (2022) και «Το δρόμο δρόμο» (2025). Τα Ματζούνια αγαπάνε τον χορό, τους μερακλήδες και την συμμετοχική διάθεση της παρέας που όταν συνδυαστούν γεννιέται το γλέντι.

Τιμή Εισόδου 10 ευρώ (στην τιμή συμπεριλαμβάνεται 1 ποτήρι κρασί ή ποτό)
Πληροφορίες στα 2231051075 και 6936994980

Νησιώτικο & Λέρικο γλέντι στον Τόπο Τεχνών «Χώρα» με τον Μανώλη Πλατή
2026-01-17 21:30 (Europe/Athens) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Χορός, τραγούδι και αστείρευτο κέφι συναντιούνται σε μια βραδιά αυθεντικά νησιώτικη, στους πρόποδες της Οίτης, προσκαλώντας το κοινό σε ένα μοναδικό μουσικό ταξίδι στο Αιγαίο, μέσα στην καρδιά του χειμώνα.

Νησιώτικοι και λέρικοι σκοποί, ζωντανεύουν από τον Μανώλη Πλατή και την εξαιρετική ορχήστρα του, δημιουργώντας την ατμόσφαιρα ενός γνήσιου νησιώτικου γλεντιού. Μελωδίες που κουβαλούν μνήμες από καλοκαίρια, λιμάνια και πανηγύρια, μπλέκονται με τον παλμό του χορού και τη χαρά της παρέας, μεταφέροντας το κοινό από τη Ρούμελη ως τα Δωδεκάνησα και τις Κυκλάδες.

Μανώλης Πλατής: βιολί φωνή,
Γιώργος Δράκος: λαούτο φωνή,
Νίκος Κουτούζος: σαντούρι

Τιμές εισιτηρίων:
Προπώληση: 10 €
Ταμείο: 12 €

Πληροφορίες / κρατήσεις στα 2231051075 και 6936994980

Jan Van & Φώτης Σιώτας LIVE: "Μεταπαραδοσιακή ζυγιά"
2026-01-23 21:30 (Europe/Athens) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Μεταπαραδοσιακή ζυγιά
Γιαν Βαν Αγγελόπουλος
(τύμπανα & modular συνθεσάιζερ)
Φώτης Σιώτας (βιολί & φωνή)

Διευρύνοντας την αρχετυπική φόρμα της παραδοσιακής ζυγιάς, το ντουέτο των Γιαν Βαν & Σιώτα χρησιμοποιεί ρυθμικά και μελωδικά στοιχεία που προέρχονται από την ευρύτερη ελληνική μουσική παράδοση.

Ο αυτοσχεδιασμός ως βασικό στοιχείο κάθε λαϊκής μουσικής, καταλαμβάνει κεντρική θέση στη συνεργασία αυτή.
Ηχητικά, η συνύπαρξη των ακουστικών οργάνων με ηχοτοπία που ανήκουν στην pop/dance κουλτούρα –όπως τα εφέ, το synth-bass και τα modular συνθεσάιζερ– εμπλουτίζει και δίνει νέα διάσταση σε μια μουσική με ξεκάθαρη αφετηρία, διαμορφώνοντας έναν υβριδικό ακουστικό/ηλεκτρονικό ήχο.
Τιμές εισιτηρίων
Προπώληση: 12 ευρώ
Ταμείο: 15 ευρώ

Πληροφορίες στα 2231051075 και 6936994980

"Η Σονάτα του Σεληνόφωτος" του Γιάννη Ρίτσου με την Ανθή Ανδρεοπούλου και τον Δημήτρη Τσούτσικα
2026-02-01 19:00 (Europe/Athens) | Φθιώτιδας
Τον Γιάννη Ρίτσο τον ξέρουμε. Τα ποιήματά του τα τραγουδάμε στις μελωδίες του Μίκη Θεοδωράκη απ’ το σχολείο κιόλας. Πολλές γενιές πια τώρα…

Αυτόν τον ποιητή της Ρωμιοσύνης και του Επιτάφιου δεν το ξέρουμε σ’ ένα τεράστιο έργο του, την Τέταρτη διάσταση. Αυτή η συλλογή περιέχει δεκαεφτά πολύστιχα ποιήματα σε θεατρική μορφή. Σε κάθε ποίημα, κάποιος απευθύνεται σε κάποιον άλλον, ο οποίος μόνο ακούει, δε θα μιλήσει ποτέ. Η παρουσία του όμως είναι αποφασιστική για την αφήγηση από το κύριο πρόσωπο.

Κι ο Ρίτσος κάποια στιγμή είπε γι’ αυτά τα ποιήματα:
«Θέλω να ξανακάνω την ποίηση να «βλέπεται» και να «ακούγεται» και όχι μονάχα να διαβάζεται. Θέλω να ξανακάνω και τον θεατή να μπορεί, όχι μόνο να διαβάζει την ποίηση, μα και να την ακούει από πρώτο χέρι. Και σκέφτομαι, τι θα ήταν η Σονάτα πχ. αν «παίζονταν» από αληθινούς, έμπειρους και καλλιεργημένους ηθοποιούς.
Νομίζω πως με αυτόν τον τρόπο, και ο πιο απλός κι απληροφόρητος ακροατής και θεατής θα μπορούσε να νιώσει το κείμενο και στα πιο λεπτά και δύσκολα σημεία του και να συγκινηθεί».
Η «Σονάτα του Σεληνόφωτος» υπήρξε χρόνια αγαπημένο μας κείμενο. Ο ποιητής στην εισαγωγή το παρουσιάζει: « …. Μεγάλο δωμάτιο παλιοῦ σπιτιοῦ. Μιά ἡλικιωμένη γυναίκα, ντυμένη στά μαῦρα, μιλάει σ’ ἕναν νέο. Δέν ἔχουν ἀνάψει φῶς. Ἀπ’ τά δυό παράθυρα μπαίνει ἕνα ἀμείλικτο φεγγαρόφωτο….»
Έτσι με την προτροπή του Ρίτσου αποφασίσαμε να το παρουσιάσουμε στον υπέροχο χώρο του Τόπου Τεχνών Χώρα.
Ευχαριστούμε την κ. Έρη Ρίτσου για την άδεια παρουσίασης.
Την Κυριακή 1η Φεβρουαρίου στις 19:00
ΣΥΝΤΕΛΕΣΤΕΣ
Ανθή Ανδρεοπούλου: Ηλικιωμένη γυναίκα
Δημήτρης Τσούτσικας: Νέος – Μουσικός επί σκηνής
Μουσική: Georgio Vida
Σκηνοθετική Επιμέλεια: Ανθή Ανδρεοπούλου
Φωτισμοί: Ζαν-Νοέλ Βεντέρ

Ιστοσελίδα της παράστασης: https://sonata7.webnode.gr/

Σας περιμένουμε. Ελάτε ανακαλύψουμε μαζί αν ο Ρίτσος είχε δίκιο για το ποίημα/παράσταση!

Τιμές εισιτηρίων

Προπώληση: 10 ευρώ
Ταμείο: 15 ευρώ

Πληροφορίες / κρατήσεις: 2231051075

Jazz Night με τους "Six or Five"
2026-02-06 21:30 (Europe/Athens) | Φθιώτιδας
Μια ξεχωριστή βραδιά τζαζ γεμάτη ρυθμό, ατμόσφαιρα και αυθεντικό τζαζ ήχο.

Το συγκρότημα Six or Five ανεβαίνει στη σκηνή για μια Jazz βραδιά με αγαπημένες μελωδίες και αυτοσχεδιασμούς.
Στη σκηνή θα βρεθούν οι:
Γιώργος Γεωργίου – φωνητικά
Δήμος Παπαναστασίου – πιάνο
Παναγιώτης Κέφος – κιθάρα
Γιάννης Συγγούνης – μπάσο
Ντομινίκ Βιτ – ντραμς
Τη βραδιά πλαισιώνει φωνητικά η Ann Stone.
Τιμές εισιτηρίων

Προπώληση: 10 ευρώ
Ταμείο: 15 ευρώ

Πληροφορίες / κρατήσεις: 2231051075
